Jesus, fra begynnelsen

Joh 1.1 I begynnelsen var Ordet, og Ordet var hos Gud, og Ordet var Gud.
Han var i begynnelsen hos Gud.

Noen har ikke forstått at Jesus har utgått fra Faderen, og er ikke født eller skapt etter Faderen i tid. Fordi vi sier Faderen, Sønnen og DHÅ tror mange da at Jesus er født av Gud, etter Faderen. Dette er litt rett, men også feil. Om vi ser i 
Ef 1.8
Denne nåde lot Han komme rikelig over oss med all visdom og innsikt,
etter at Han hadde gjort sin viljes mysterium kjent for oss, etter sitt gode velbehag som Han hadde bestemt hos seg selv, om en husholdning som hører tidenes fylde til; å sammenfatte alt til ett i Kristus, både det som er i himlene, og det som er på jorden – i Ham.

Vi ser at Gud hadde en plan, helt fra tidenes begynnelse, å sammenfatte alt i Jesus Kristus. Jesus ble altså født gjennom jomfru Maria, og ble senere født som menneskesønnen i sin dåp. Etter at han bar alle våre synder på korset, og gjenoppsto, ble han den førstefødte av alle oss som tror på hans navn. Vi har fått del i Guddommelig natur. Vi har blitt Jesu søster og bror!

Heb 1.5 For til hvem av englene har Han noen gang sagt: «Du er Min Sønn, Jeg har født Deg i dag»? Og videre: «Jeg vil være Far for Ham, og Han skal være Sønn for Meg»?
Men når Han på ny fører Den førstefødte inn i verden, sier Han: «Alle Guds engler skal tilbe Ham.»

Å forstå dette er ikke gitt alle. F.eks tror Jehovas Vitner og Mormonerne med flere at Jesus er født av Gud på en måte som er feil. De tror faktisk at Jesus er bror til satan. De forstår ikke at satan er en Erkeengel som er skapt av Gud, men som falt og ble tilslutt djevelen. 
Jesus har vært fra begynnelsen, akkurat som Faderen har, og DHÅ. I tillegg har vi 

Åpenbaringen 13.8
Alle som bor på jorden, skal tilbe ham (djevelen) de som ikke har navnene sine skrevet i Livets Bok hos Lammet som ble slaktet fra verdens grunnleggelse.
Hvis noen har øre, han høre!

Her har vi også et bevis på at Lammet, Jesus, Ordet, Messias, Forløseren er en og samme person som har vært fra evighet av. Jesus er utgått fra Faderen og blitt født inn i vår verden, for å kjøpe oss fri fra denne verden. Så ja, en frelser er oss født som juleevangeliet sier, men han er utgått fra Gud på oppdrag fra Faderen.

Vi forstår da at Jesus ikke ble skapt slik som englene, men ble utsendt av Gud. Halleluja, for frelsen tilhører vår underfulle, nådefulle Gud, som gir oss innsikt i alle ting.

Amen